Црвеноглав кожувар

Црвеноглав кожувар (Aythya ferina) е вид птица од семејството патки, се среќава и под името Бугарец. Ја има во Македонија.

Распостранетост
Најмногу е распостранет во северна Европа и Азија. Можеме да ја сретнеме во западна и јужна Европа, и во Велика Британија.

Опис
Долги се 42-58 см, а тешки се околу 816 g. Распонот на крилјата им е 74-89 см, телото и крилјата им се бели, а на женките сиво-кафени. Главите им се кафено-црвени, клуновите им се црни со сиво. Нозете им се сиви, а опашките црни.

Живеалиште
Нивни живеалишта се мочуриштата и езерата со длабочина од 1–6 m.

Исхрана
Овие патки се хранат со нуркање, јадејќи водни растенија со некои мекотели, водни инсекти и мали риби. Најчесто се хранат ноќе.

Размножување
Гнездата ги градат на места сокриени со треви и вегетација. Инкубацијата на женките трае 25 дена, и добиваат 6-12 зелени (маслинести) јајца. Малечките го прават својот прв лет на свои 50-55 дена.

Наводи

Надворешни врски
 RSPB A to Z of UK Birds
 Pochard videos, photos & sounds on the Internet Bird Collection

Категорија:Птици на Македонија
Категорија:Гусковидни
Категорија:Патки
Категорија:Таксони опишани од Карл Линеј